 Mtendaji Mkuu wa Wakala wa Barabara Tanzania (Tanroads), Mhandisi Patrick Mfugale amesema daraja la juu Tazara jijini Dar es Salaam litadumu kwa miaka 100.Amesema, daraja hili lenye urefu wa mita 425 lina nguzo 26, kwa maana ya 13 kila upande lina uwezo wa kubeba tani 180 kwa wakati mmoja.Kwa mujibu wa mhandisi Mfugale, daraja hilo lilijengwa kwa gharama za shilingi bilioni 106.965 limepunguza muda wa kusafiri kutoka Ubungo kwenda bandarini kutoka dakika 90 hadi dakika 15.Mfugale amesema, ujenzi wa daraja hilo umekamilika mwezi mmoja na nusu kabla ya muda uliopangwa.Ujenzi huo ulioanza Desemba 2015 ulipangwa kukamilika Oktoba 30 mwaka huu. Amesema, ujenzi huo umekamilika mapema kwa sababu ya usimamizi na uharaka iliotakiwa na Serikali.Mhandisi Mfugale amesema, Rais John Magufuli leo anazindua daraja la juu la Tazara na si barabara ya juu.Amesema, kilichojengwa ni daraja kwa kuwa kimeivuka barabara ya Mandela. Daraja hilo limepewa jina la Mfugale.